open-index/open-wikipedia-markdown huggingface dataset:
Adresseendring

**Adresseendring** betegner i Norge endring av en persons eller et foretaks bosteds- eller kontoradresse.  Melding om adresseendring kalles også flyttemelding.

Endringen skyldes oftest at noen har flyttet til ny bolig. Adresseendring kan også skyldes at kommunen har endret gatenavn eller husnummer, eller at Posten Norge har endret postnummeret i området. I 2012 er det fremdeles rundt 600 000 mennesker som bor på et sted uten gate- og veiadresse. Disse vil få ny adresse etter hvert som kommunene vedtar nye adresser for området. Postadressen endres også ved leie av postboks.

Totalt flytter rundt 850,000 mennesker i Norge i løpet av et år. I 2023 registrerte 877 227 innvandrere seg i Norge. i snitt flytter nordmenn omtrent 7 til 8 ganger i løpet av livet. 

## Plikt til å melde adresseendring
Som norsk statsborger er du pliktig til å melde adresseendring til Folkeregisteret senest 8 dager etter at du har flyttet. For å få post på ny adresse er det i tillegg nødvendig å melde adresseendring til Posten senest 4 dager før du flytter, og tidligst 31 dager. Dette er også grunnlaget for ettersending av post fra gammel til ny adresse.

Adresseendring kan gjøres både elektronisk og ikke-elektronisk. Flyttemelding til Folkeregisteret sendes via Altinn, den norske tjenesten for å levere elektroniske skjemaer til offentlige myndigheter. Adresseendring til Posten skjer via posten.no. Det er krav om pålogging via BankID eller MinID for melding av adresseendring. For de som ikke har tilgang til elektroniske løsninger, finnes det blankettbaserte løsninger for flyttemelding og adresseendring både hos skattekontorene og Posten. 

Flyttehjelpen (på posten.no) og Flyttemeldingen.no er konkurrerende tilbud som begge legger til rette for å sende melding om flytting til bedrifter og organisasjoner.

## Referanser
Scott Island

**Scott Island** er en liten, ubebodd øy av vulkansk opprinnelse i Rosshavet i Antarktis, beliggende 505 kilometer nordøst for Kapp Adare. Den er 565 meter lang i øst-sør-retning, mellom 130 og 340 meter bred og når en høyde over havet på 54 meter. *Haggits Pillar*, en 62 meter høy klippe med diameter 50 meter, ligger 250 meter vest for øya. Scott Island har to små viker med strender, resten av øya er omgitt av høye klipper.

Øya ble oppdaget og ilandsteget 25. desember 1902 av kaptein William Colbeck på DS «Morgenen», unnsetningsskip for Discovery-ekspedisjonen ledet av Robert F. Scott. Colbeck planla opprinnelig å oppkalle øya etter Clements Markham, men ombestemte seg og kalte den opp etter Scott. Haggits Pillar fikk navn etter Colbecks kones pikenavn, Haggit.

Scott Island tilhører Ross Dependency, New Zealands kravområde i Antarktis.

Det var en automatisk værstasjon på øya fra desember 1987 til mars 1999. Målingene viste en gjennomsnittstemperatur på noen få grader under 0°C om sommeren og ned til –40°C om vinteren.

## Kilder
*
Sniffing

**Sniffing** er å ruse seg på tekniske stoffer, slik som lightergass, bensin, maling, lim og løsemidler (lynol, white spirit, benzen, toluen, xylen), ved at gassen fra produktene inhaleres gjennom nesen. *To sniff* betyr «å snuse» eller «å puste inn» på engelsk.

Å sniffe løsemidler har mange av de samme effektene som å bruke alkohol, men rusen er kortvarig og varer bare noen minutter. Denne metoden å ruse seg på er livsfarlig, fordi det kan føre til varige hjerneskader etter bare én gangs bruk, som kan resultere i dødsfall. Det er gjort mange tiltak mot å ruse seg på slike produkter, slik som 18-årsgrense på kjøp av aerosoler og løsemidler. En danske som hadde en ulykke med sniffing av lightergass, foreslo at det skulle tilsettes en lukt av råtne egg for å gjøre det ubehagelig å sniffe lightergass. SC Johnson ville fjerne drivgassen i toalettsprayene sine ettersom at ungdommer sniffet drivgassen. Gassen som brukes i spraybokser, er vanligvis propan og butan. Butangass er giftig.

Tidligere kunne pasienter sniffe kloroform, lystgass og eter som bedøvelse og narkose.

## Se også
* Skadelig bruk av rusmidler
* Løsemiddelskade

## Referanser


## Eksterne lenker
* 
*Sniffing – lovgivning og omfang, Folkehelseinstituttet 
* ung.no om sniffing
The Legend of Zelda: Skyward Sword

***The Legend of Zelda: Skyward Sword*** er et action-eventyrspill utviklet av Nintendo i *[[The Legend of Zelda]]*-serien for Wii. Spillet ble sluppet den 18. november 2011 i Europa. Hovedpersonen er Link, kjent fra de forrige spillene.

Spillets handling går ut på at Link lærer å fly en stor, rød fugleaktig figur sammen med Zelda. På en flytur blir Zelda slukt av en stor svart tornado som den onde magikeren Ghirahim hadde sendt på dem. Link blir forlatt i fritt fall, til en skapning tar han på sine vinger.

Spillet ble sluppet i forskjellige utgaver; en standard utgave av spillet og en utgave i begrenset opplag som inkluderte en The Legend of Zelda Skyward Sword Wiiremote Plus i gullfarge med Hylian merket. *Skyward Sword* ble gjort tilgjengelig som nedlasting på Wii U-konsollens eShop september 2016. En remastret utgave av spillet med HD-oppløsning vil utgis til Nintendo Switch under tittelen ***The Legend of Zelda: Skyward Sword HD*** den 16. juli 2021.

## Referanser


## Eksterne lenker
* 
* 
*
Rådgivende Ingeniørers Forening

**Rådgivende Ingeniørers Forening (RIF)** er en uavhengig bransjeorganisasjon for rådgivende ingeniørbedrifter i Norge, stiftet i 1919 som Tekniske Konsulenters Forening. 

Foreningen arbeider med rammepåvirkning og bistår medlemsfirmaene med direkte tjenester som juridisk bistand, forsikringer, personalforvaltning, bransjeprognoser og faglig utvikling. Det er totalt 150 medlemsbedrifter og disse har til sammen 13.500 ansatte og omsetter for vel 17 milliarder per år.

Medlemsbedriftene er underlagt en godkjenningsordning basert på krav knyttet til firmakompetanse, forretningsmessig drift, forretningsskikk, kundetilfredshet og ansvarsforsikring. I tillegg kan de ansatte i medlemsbedriftene søke om personlig godkjenning innenfor sitt fagområde.  

RIFs oppgave er å sørge for at samfunnet, politikerne og oppdragsgiverne bedre forstår hva medlemmenes innsats betyr for fellesskapet. Hovedkontoret ligger i Oslo, mens det rundt om i landet er 10 lokalforeninger. 

Foreningen har kompetanse innen fag, jus, økonomi, forsikring og kommunikasjon. Hvert år utgir foreningen RIFs lønnstatistikk. I 2010 utgav de også den første rapporten i serien «State of the Nation - Norges tilstand», som estimerte vedlikeholds- og oppgraderingsbehovet innenfor offentlig infrastruktur og bygg. Konklusjonen var at det totale etterslepet i rapporten fra 2015 var på 2.600 milliarder kroner.  

Administrerende direktør for RIF siden 2008 er Liv Kari Skudal Hansteen.

RIF er medlem i FIDIC og EFCA, den globale og europeiske foreningen for rådgivende ingeniørfirmaer. RIF er også tilknyttet nordiske og nordeuropeiske møteplasser for rådgiverorganisasjoner. Elleve lokalforeninger representerer bedriftene i sine nærområder.

## Se også
*Norsk Geoteknisk Forening
*Tekna

## Referanser


## Eksterne lenker
* 
* "Norges tilstand 2015"
NM på skøyter

**NM på skøyter** kan referere til:

;For herrer
* NM på skøyter, allround for herrer (1894 – )
* NM på skøyter, sprint for herrer (1970 – )
* NM på skøyter, enkeltdistanser for herrer (1987 – )

;For damer
* NM på skøyter, allround for damer (1933 – )
* NM på skøyter, sprint for damer (1971 – )
* NM på skøyter, enkeltdistanser for damer (1987 – )

;Lister med begge kjønn
* NM på skøyter, stafett (1987 – 1992)
* NM på skøyter, maraton (1988 – 1995)
Jonessundet

**Jonessundet** (engelsk: *Jones Sound*) er et sund i Nunavut i Canada, beliggende mellom Devonøya og den sørlige delen av Ellesmereøya. Den er over 200 km lang og mellom 40 og 80 km bred.

I den nordvestre enden er Jonessundet koblet til Norwegian Bay via en rekke kanaler; i den vestre enden åpner det seg via Glacierstredet ut i Baffinbukta. Inuittbosetningen Grisefjorden (engelsk: *Grise Fiord*) ble etablert på sørkysten av Ellesmereøya i 1953, delvis for å hevde kanadisk suverenitet i det høye Arktis.

Den første kjente europeer som oppdaget sundet, var den engelske oppdageren William Baffin i 1616, som navnga den etter en av sine støttespillere (antagelig Alderman Jones), i søken etter Nordvestpassasjen. Den neste europeeren som passerte den var John Ross i 1818.

## Historie

Langs bredden av Jonessundet er det avdekket det mange levninger etter forhistoriske bosetninger fra både perioden før- og dorsetkulturen, spesielt teltringer.Det fantes imidlertid ingen inuittiske bosetninger her da de første europeerne ankom. 

Mens de lette etter en nordvestlig sjørute til Kina og India, oppdaget Robert Bylot og William Baffin inngangen til Jonessundet 10. juli 1616, som de oppkalte etter Alderman Jones, en av klientene deres. Baffin, i likhet med John Ross 200 år senere, anså Jonessundet for å være en bukt.

Kapteinen på hvalfangstskipet «Prince of Wales» hevdet å ha seilt 150 miles (242 km) inn i sundet i 1848. Mens de lette etter den tapte Franklin-ekspedisjonen, fant William Penny og Horatio Austin inngangen til sundet blokkert av is i 1850 og 1851. Edward Inglefield møtte gunstigere isforhold i 1852. Han seilte fra Baffinbukta inn i Jonessundet og utforsket nordkysten av Devonøya så langt som Cape Sparbo (84° 10′ vestlig lengdegrad).

Den andre norske polarekspedisjonen, med skipet «Fram», ledet av Otto Sverdrup fra 1898 til 1902, utforsket den kanadiske øygruppen vest for Ellesmereøya. Ekspedisjonen overvintret tre ganger i Jonessundet, først i Harbour Fiord i 1899/1900 og deretter to ganger i Goose Fiord. Omfattende turer med hundespann førte til kartleggingen av vestkysten av Ellesmereøya og oppdagelsen av Sverdrupøyene. Ekspedisjonsmedlemmene Gunnar Isachsen og Edvard Bay kartla tidligere ukjente deler av Jonessundet.

I 1922 etablerte Royal Canadian Mounted Police, Canadas ridende politi, utposten Craig Harbour på sørkysten av Ellesmereøya. I 1956 ble den flyttet til Grise Fiord, hvor en inuittisk bosetning allerede var etablert i 1953. Grise Fiord er den dag i dag den eneste permanent bebodde bosetningen på Jones Sound. I 2016 utgjorde bosetningen 129 mennesker der.

## Referanser


## Eksterne lenker
* Norge omkranses av kystsletter og deltaer (PDF), *Norsk Geologisk Forening*, omtaler kartleggingen av Jonessudet side 385
Tore Fjørtoft

**Tore Fjørtoft** (født 1973) er advokat PhD i Advokatfirmaet Schjødt. Han har tidligere vært stipendiat ved Institutt for privatrett ved Det juridiske fakultet, Universitetet i Oslo, hvor han skrev en doktorgradsavhandling i samvirkerett. Han er fremdeles tilknyttet universitetet som foreleser i selskapsrett. Fjørtoft har publisert en rekke juridiske artikler i både norske og utenlandske  fagtidsskrifter. I perioden 1999–2009 var han ansatt i Lovavdelingen i Justis- og politidepartementet. Han har lang erfaring med lovarbeid fra både departement og lovutvalg. Fjørtoft ledet arbeidsgruppen som la frem NOU 2004: 4 Lovregulering av strømavtaler sluttet med forbrukere, og han var sekretær for Samvirkelovutvalget som la frem NOU 2002: 6 Lov om samvirkeforetak.

## Bøker
* *Samvirkeforetak – reglene om økonomiforhold, skatt og avgift*. Gyldendal 2009 ()
* *Økonomiske medlemsrettar i samvirkeforetak* (PhD-avhandling). Gyldendal 2014 ()

## Eksterne lenker
* Tore Fjørtofts hjemmeside: http://www.schjodt.no/tore-fjoertoft.aspx
Trongstraumen bru

**Trongstraumen bru** er en 141 meter lang hengebro på fylkesvei 86 i Senja kommune i Troms. Spenn er også 141 meter. Brua er smal og brede kjøretøyer kan ikke møtes på den. Den åpnet i 1963. Den krysser Trongstraumen mellom Straumsbotn og Grashopkjosen.

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* Bilde av brua sett fra vest.
* Bilde av brua sett fra vest.
* Bilde av brua sett fra vest.
Forever Young

**Forever Young** kan ha flere bedtydninger:

## Film and TV
* ''Forever Young'' (film), film regissert av Jerry Goldsmith fra 1992 med Mel Gibson og Elijah Wood
* ''Forever Young'' (1983 film), regissert av David Drury
* ''Forever Young'' (TV-serie), en amerikansk realityserie

## Musikk
* «Forever Young» sang av Bob Dylan fra 1974
* «Forever Young», en sang av Sparks from *Introducing Sparks* fra 1977
* «Forever Young», tittelsporet fra albumet ''Forever Young'' av den tyske gruppen Alphaville fra 1984
* «Forever Young», en sang fra den animerte barnefilmen *Care Bears Movie II: A New Generation* fra 1986
* «Forever Young» fra 1988, basert på Dylans sang
* *[[Forever Young (Bergstaden)|Forever Young]]*, musikkalbum av den norske gruppen Bergstaden Old Stars fra 1990
* «Forever Young», en sang av den amerikanske hardrockgruppen Tyketto fra 1991
* «Forever Young», en sang av den tyske eurodance-gruppen Tune Up! fra 2005
* «Forever Young» av den engelske gruppen Madness fra 2010
* «Young Forever», sang av Jay-Z, en versjon av Alphavilles sang fra 2010
Komplementærmedisin

**Komplementærmedisin** er en samlebetegnelse for ulike terapeutiske og diagnostiske disipliner som brukes ved siden av konvensjonell medisin, altså som et supplement i stedet for å erstatte konvensjonell medisin. Komplementærmedisin er ikke det samme som alternativ medisin, som brukes i stedet for konvensjonell medisin. Noen ganger samles de to gruppene under samlebetegnelsen komplementær og alternativ medisin.

## Referanser
Hakkim

**Hakkim** (460 moh) er en tidligere markaplass og populært turmål i Romeriksåsene. 

Det er adkomst til Hakkim via bomvei fra Aas Gård, i Hakadal. Gode parkeringsmuligheter og et populært utgangspunkt for turer i Romeriksåsene, eksempelvis til Råsjøen.

## Eksterne lenker
* Skiforeningen om Hakkim
Vince Locke

**Vince Locke** er en amerikansk tegneserietegner og illustratør mest kjent for tegneserieromanen A History of Violence. Locke begynte karrieren sin i 1986 med den postapokalyptiske zombieserien *Deadworld*. I 1993-94 tegnet han serien *American Freak: A Tale of the Un-Men* etter et manus av Dave Louapre for DC Comics. I 1997 kom thrilleren *A History of Violence*, etter et manus av John Wagner. Serien ble filmatisert i 2005. Locke er også kjent for sine rollespillillustrasjoner og sine albumcovere for Cannibal Corpse.

## Eksterne lenker
* 
*
HC Dinamo Volgograd

**HC Dinamo Volgograd** (russisk: Динамо Волгоград) er en håndballklubb for kvinner i Volgograd i Russland. Laget har vunnet den russiske eliteserien 8 ganger, senest i 2010. I 2008 vant laget den europeiske EHF Cupen. I 2001/2002-sesongen satte laget en uslåelig rekord ved å vinne alle sine kamper i den russiske eliteserien.

Klubben har skiftet navn en rekke ganger. Tidlig i sin historie het den «Burevestnik» og senere «Meliorator». På 1980-tallet ble navnet endret til «Rotor» og under dette navnet vant klubben den russiske serien i 1993, 1995 og 1996. I 1997 ble navnet igjen endret, denne gang til «Akva», som var navnet da de vant serien i 1999, 2000 og 2001. I 2003 fikk klubben endelig sitt nåværende navn, «Dinamo», og under dette navnet ble de russiske seriemestere i 2009 og 2010.

## Meritter

* **[[EHF-cupen for kvinner|EHF-cupen]]:**
:*Vinner*: 2008

* **Russisk eliteserie:**
:*Vinner*: 1993, 1995, 1996, 1999, 2000, 2001, 2009, 2010, 2011, 2012, 2013, 2014

## Kjente spillere
*Anna Sedojkina
*Olga Levina
*Tatjana Khmyrova
*Nadezjda Muravjova
*Ljudmila Bodnieva

## Eksterne lenker
*  (russisk)
* Om klubben på EHF's Champions Leagueside (engelsk)
Salutogenesis

**Salutogenesis** er et begrep som viser til en tilnærming til medisinsk behandling som fokuserer på faktorer som støtter opp under menneskers helse og velvære, fremfor faktorer som forårsaker sykdom. En «salutogenetisk modell» fokuserer på forhold mellom helse, stress og mestring. Begrepet ble første gang brukt av Aaron Antonovsky, professor i medisinsk sosiologi ved Ben-Gurion University of the Negev.

Antonovskys teori avviser den tradisjonelle dikotomien mellom helse og sykdom. Han beskrev forholdet som et kontinuum, som han kalte «health-*ease* versus *dis-ease*»-kontinuumet.

Ordet *salutogenesis* er avledet av latin *salus* (helse) og gresk *genesis* (opprinnelse). Antonovsky utviklet begrepet gjennom sin forskning på «hvordan mennesker takler stress og har det bra». 

## Referanser


## Litteratur
*Becker, C. M., Glascoff, M. A. , & Felts, W. M. (2010). Salutogenesis 30 Years Later: Where do we go from here?	International Electronic Journal of Health Education, 13, 25-32. Can access at: https://web.archive.org/web/20101215034342/http://www.aahperd.org/aahe/publications/iejhe/upload/10_C_Becker.pdf
* Studying Health vs. Studying Disease – Aaron Antonovsky. Lecture at the Congress for Clinical Psychology and Psychotherapy, Berlin, 19 February 1990.
* Coping with Existential Threats and the Inevitability of Asking for Meaningfulness – Peter Novak. A philosophical perspective
Aaron Antonovsky

**Aaron Antonovsky** (1923–1994) var en israelsk-amerikansk sosiolog og akademiker. Han forsket på forholdet mellom stress, helse og velvære.

Antonovsky var født i USA, men emigrerte til Israel i 1960 etter å ha tatt doktorgraden ved Yale University. 

Han bidro til etablering av det medisinske fakultetet ved Ben-Gurion University of the Negev, og utviklet her sin teori om helse og sykdom, som han kalte salutogenesis (bokstavelig «helse-opprinnelse»). Modellen ble beskrevet i boken *Health, Stress and Coping* (1979), fulgt av *Unraveling the Mystery of Health* (1987).

## Referanser


## Litteratur
*Antonovsky, A. *Health, Stress and Coping*. San Francisco: Jossey-Bass. 1979
*Antonovsky, A. *Unraveling The Mystery of Health – How People Manage Stress and Stay Well*, San Francisco: Jossey-Bass Publishers, 1987
*Henkin, Y., & Sperber, A.D. Aaron Antonovsky: Editor and Idealist. *Israel Journal of Medical Sciences*. 1996; 32(3-4):163-5.
*Eriksson, M. & Lindstöm, B. Validity of Antonovsky’s sense of coherence scale: a systematic review.* Journal of Epidemiology and Community Health*, 2005;59:460-466
Skyting under Sommer-OL 2008 – 10 m luftrifle menn

**Herrenes 10 m luftrifle** under Sommer-OL 2008 fant sted den 11. august 2008 i Beijing Shooting Range Hall. Abhinav Bindra tok Indias aller første individuelle gullmedalje i et OL.

Konkurransen bestod av to runder, først kvalifikasjon og deretter finale. Under kvalifikasjonsrunden løste hver deltager 60 skudd stående med et luftgevær på 10 meter avstand fra blinken. Hvert skudd ble tildelt poeng. Disse ble tildelt med en økning på 1, med en maksimal sum på 10.

De beste åtte fra kvalifikasjonen gikk videre til finalen. Under finalen ble det skutt 10 skudd av hver deltager, og disse ble bedømt i trinn på 0.1 poeng med et maksimalt resultat på 10.9 poeng. Den avsluttende rangeringen ble funnet ved å legge sammen poengsummene fra alle 70 skudd. 

## Kvalifisering

## Finale
Shapotou

**Shapotou** (kinesisk: 沙坡头区, pinyin: *Shāpōtóu Qū*) er et bydistrikt i byprefekturet Zhongwei i den autonome region Ningxia Hui i Folkerepublikken Kina.

Det har et areal på 5&nbsp;924 kvadratkilometer og teller 350&nbsp;000 innbyggere. I distriktet ligger Shapotou-demningen direkte på den store vestlige sideelva her, som ender i Huang He lengre øst. Det er frodig landbruk nedenfor (øst for) demningen, mens det i vest er tørt steppelandskap.
Yuanzhou (Guyuan)

**Yuanzhou** (kinesisk: 原州区; pinyin: *Yuánzhōu Qū*) er et bydistrikt i byprefekturet Guyuan i den autonome region Ningxia Hui i Folkerepublikken Kina. 

Yuanzhou har et areal på 4.965 km² og teller 490.000 innbyggere.
Anonymous

**Anonymous** (på norsk: *[[Anonymitet|Anonym]]*) er navnet på et Internett-samfunn bestående av et ukjent antall aktivister og hackere fra hele verden. Anonymous' formål er å kjempe for ytringsfrihet og mot det de anser som sensur og misbruk. Deres aksjonsformer har i hovedsak bestått av DDoS-angrep mot nettsteder på Internett, samt demonstrasjoner og distribusjon av flygeblader. Anonymous bruker Twitter, nettsider og en egen IRC-server for å invitere aktivister til å delta i aksjonene ved å laste ned et program som kan benyttes til DDoS-angrep. Samfunnets medlemmer kjenner sjelden hverandres virkelige navn, og forenes kun av et kollektivt raseri rettet mot det de oppfatter som urett, misbruk og bedrageri. De startet sin virksomhet for alvor i 2008, men oppsto allerede i 2003, ut fra 4chan, en nettside som er et populært «image-board». Demonstrerende medlemmer står av prinsipp ikke fram med navn, men skjuler seg ofte bak Guy Fawkes-masker, inspirert av filmen *[[V for vendetta (film)|V for Vendetta]]*. Anonymous er ikke en lukket gruppe bestående av kyndige, men er et samfunn som er fritt tilgjengelig for alle som ønsker å ta del. 

Enkelte har sammenlignet aksjonsformer med sit-in aksjonene som Gandhi introduserte, og som universitetsstudenter i USA organiserte på slutten av 60-tallet.

Anonymous selv hevder at de er inspirert av amerikanske frihetsidealer.

Anonymous' egen nettside gav i desember 2010 følgende uttalelser vedrørende sine mål og aksjonsformer: «*I en verden der stemmene våre ignoreres føler vi at vi ikke har noe annet valg enn å aksjonere direkte*», og «*Vårt budskap er enkelt: Ytringsfrihet. Anonymous arbeider på fredelig vis for ytringsfrihet over alt i alle former. Ytringsfrihet for Internett, journalistikk, og borgere i verden. Uansett hva du tror eller sier, så jobber vi for deg.*»

## Historie
Anonymous er særlig kjent for sitt angrep mot scientologikirken (kjent som «Project Chanology») og for sin støtte til Wikileaks og The Pirate Bay. De har også angrepet amerikanske plateselskaper og motstandere av Internett-basert piratkopiering.

Den 10. februar 2008 holdt de sin første globale demonstrasjon mot scientologiorganisasjonen. Parallelt med dette angrep de Scientologenes nettsted. Disse angrepene ble utløst etter at en hemmelig video, hvor Tom Cruise redegjør for sitt syn på scientologi, ble lekket på nett. Påståtte overgrep begått av scientologikirken var forøvrig hovedårsaken til at Anonymous ble dannet. 

I desember 2010 fikk de mye publisitet etter at de iverksatte et nettangrep kalt «Operation Payback». Dette DOS-angrepet ble iverksatt overfor nettbanker som hadde valgt å avslutte sitt samarbeide med Wikileaks og Julian Assange. Disse nettbankene innbefattet Mastercard, VISA, PayPal og Postbanken i Sveits. MasterCard og VISA ble sperret i flere timer som følge av angrepet. Angrepet skjedde dagen etter at selskapene hadde kuttet alle bånd med Wikileaks. Nettsiden til den svenske påtalemakten ble også angrepet. 

Anonymous gruppen har en Facebook side der man kan få informasjon på norsk.

## Referanser


## Eksterne lenker
* Hackers take out Thai court websites over Koh Tao ruling
Dawukou

**Dawukou** (kinesisk: 大武口区, pinyin: *Dàwǔkǒu Qū*) er et bydistrikt vest i byprefekturet Shizuishan i den autonome region Ningxia Hui i Folkerepublikken Kina. 

Dawukou har et areal på 1.210 km² og teller 250.000 innbyggere. Her ligger blant annet Dawukou kullkraftverk med en kapasitet på 1.100 MW.

## Eksterne lenker
* Infoside
Xingqing

**Xingqing** (kinesisk: 兴庆区, pinyin: *Xīngqìng Qū*) er et bydistrikt i byprefekturet Yinchuan i den autonome region Ningxia Hui i Folkerepublikken Kina. 

Det har et areal på 828 km² og hadde i 2010 et folketall på  innbyggere.

## Kulturminner
Chengtiantempelets pagode (*Chengtian si ta*, 承天寺塔) i bydistriktet Xingqing ble opprinnelig bygd i 1050. Den ble imidlertid ødelagt av jordskjelv i 1738. Den som står der nå er i Xixiastil men fra 1820. Den er åttekantet, har elleve etasjer og er 64,5 meter høy. Den er regionens største teglsteinspagode.

Den ble oppført på Folkerepublikken Kinas liste over kulturminner i 2006.

## Referanser


## Eksterne lenker
* Infoside
Jinfeng

**Jinfeng** (kinesisk: 金凤区; pinyin: *Jīnfèng Qū*) er et bydistrikt i byprefekturet Yinchuan i den autronome region Ningxia Hui i Folkerepublikken Kina. 

Det har et areal på 353 km² og teller 150.000 innbyggere.

## Eksterne lenker
* Infoside
Høyveien (Arendal)

**Høyveien**(1–71, 2–64) er en 960 meter lang vei i Arendal.

Den går fra Strømsbuveien i sør til krysset Kloppene/Springklev i nord. Tilstøtende veier er Tvillingbakken, Stinta terrasse, Waltersborgveien, Stinteveien, og Stintebakken.

Veien lå tidligere i Barbu kommune og tilhørte delvis Strømsbu gård, men ble en del av Arendal ved kommunesammenslåing i 1902. Nedre Høyveien er den eldste delen, og ligger lengst syd. For å få bedre tilgang til Arendal sentrum fikk Axel Herlofsen bygget 1880-trappene ned til bunnen av Vestregate / Strømsbuveien, slik at man slapp å gå rundt, da området ble stadig utbygget. Den nordre delen, Øvre Høyveien, ble hovedsakelig bygget ut fra 1920-årene og frem til 50-tallet.

## Referanser


## Kilder
**Sånn var det* - Årbok 2005, Arendal historielag, s.50
**[[Arendal byleksikon]]*, 1998
GK Lada Toljatti

**GK Lada Toljatti** (russisk: Гандбольный клуб «Лада» Тольятти, ofte kun omtalt som **Lada**) er et kvinnelig håndballag fra byen Toljatti i Russland. 

I 2007 nådde klubben finalen i Champions League, hvor de tapte for det danske laget Slagelse DT. Laget har også vært en gang i semifinalen i Champions League (2008) og i kvartfinalen tre ganger (2003, 2004 og 2006). I 2002 vant HC Lada Cupvinnercupen.Laget har vunnet den russiske eliteserien i håndball seks ganger, i 2002, 2003, 2004, 2005, 2006 og 2008.

Høsten 2013 ble den norske håndballspilleren, June Andenæs hentet til klubben fra Byåsen.

## Kjente spillere
*June Andenæs (2013–2014)
*Irina Bliznova
*Marija Sidorova
*Ljudmila Postnova (2002–2010)
*Oksana Romenskaja (2000–2006)

## Referanser


## Eksterne lenker
* HC Lada (russisk, engelsk)
* Sports123.com – Handball – Women: Russia: Championship  (engelsk)
Xixia (Yinchuan)

**Xixia** (kinesisk: 西夏区; pinyin: *Xīxià Qū*) er et bydistrikt i byprefekturet Yinchuan i den autonome region Ningxia Hui i Folkerepublikken Kina. 

Det har et areal på 1.129 km² og teller 220.000 innbyggere. Her ligger Xixia kullkraftverk med kapasitet på drøyt 1.000 MW.

## Eksterne lenker
* Infoside
Marija Sidorova

**Marija Igorevna Sidorova** (russisk: Мария Игоревна Сидорова, født 21. november 1979 i Balasjikha i Russland) er en russisk håndballspiller, som spiller på det russiske landslaget og klubblaget HC Lada Toljatti.

Hun ble verdensmester med det russiske landslaget i 2005 og 2007. Hun vant også sølvmedalje med Russland i Sommer-OL i 2008 i Beijing, og sølvmedalje i EM i 2006.

På klubbnivå vant hun med HC Lada Toljatti det russiske mesterskapet seks ganger, i 2002, 2003 og 2004, 2005, 2006 og 2008. Hun var også med å vinne cupvinnercupen i 2002 og den russiske cupen i 2006. I 2007 kom hun og Lada Toljatti på andreplass i Champions League, hvor de tapte mot danske Slagelse DT i finalen.

## Eksterne lenker
* 
* Profil på HC Ladas nettsted (russisk)
Det var en gang (musikkalbum)

***Det var en gang*** er et musikkalbum med Karin Krog, utgitt i 1994. 

## Sporliste
# «Fola, fola blakken»
# «Geiterams»
# «Blåmann»
# «Gråpus»
# «Pitt pott nøtt»
# «Nei, nei gutt»
# «Hans og Per»
# «Bare se, men ikke røre»
# «Takk»
# «Ikke tigg»
# «Sladrehanken/i skolegården»
# «Nede på stasjonen»
# «Griner du?»
# «Kaja og Maja»
# «Tulla»
# «Dukkemor»
# «Barnas vals»
# «Kom bukken»
# «So, ro, godt barn»

## Referanser


## Eksterne lenker
*
Margrete av Provence

**Margrete av Provence** (født 1221, død 1295) var dronning av Frankrike gjennom sitt ekteskap med Ludvig IX av Frankrike. 

Margrete var datter av Raimond Berengar IV, greve av Provence og Beatrice av Savoia. 

Som Frankrikes dronning var hun med ektefellen på korstog og hadde også befalet i de periodene han satt fengslet. 

## Barn
# Blanka (1240&ndash;1243), begravet i Saint-Denis
# Isabelle (1241&ndash;1271), gift med Theobald II av Navarra (1237–1270)
# Ludvig (1244&ndash;1260), kronprins 1244-1260
# Filip III av Frankrike, 1245&ndash;1285, kronprins 1260-1270, konge 1270-1285
# Johan (1248&ndash;1248), greve av Valois
# Johan Tristan (1250&ndash;1270), greve av Nevers, gift med Jolanda av Burgund (1247–1280)
# Pierre (1251&ndash;1284), greve av Alençon, gift med Johanna av Chatillon (1258–1292)
# Blanche (1252&ndash;1320), gift med Ferdinand IV av Kastilia
# Margrete (1255&ndash;1271), gift med hertug Johan I av Brabant (1251–1294) 
# Robert av Clermont (1256&ndash;1318), greve av Clermont, gift med Beatrice av Bourbon (1257–1310)
# Agnes (1260&ndash;1327), gift med hertug Robert II av Burgund (1248–1305)

## Referanser


## Eksterne lenker
*
Yngvar Holm

**Yngvar Holm** (født 1. juli 1931 i Oslo, død 12. mai 2018) var en norsk reklamemann og musikkjournalist.

## PR-bransjen

Han jobbet som leder av Farverådet fra 1968, et PR-organ laget av Norges Farvehandler Forbund, Maling og Lakkfabrikkenes Forbund og Farvehandlergrossistenes Landsforbund i 1957. Derpå var Holm direktør for Institutt for Boligmiljø (INBO) som var et PR-byrå opprettet av gulv- og veggbransjen i 1981. Etter det i 1987 fusjonerte med Informasjonskontoret for Farve og Interiør (IFI) fortsatte  Holm  som direktør for IFI til 1996.

## Musikkbransjen

Som musikkjournalist var han mest kjent fra Vi menn fra 1953, ti år i Morgenposten 1954–64, og atten år  i ungdomsbladet Det Nye 1957–75. 

Yngvar Holm var en produktiv forfatter som har publisert nærmere 50 bøker relatert til musikk. Blant annet møtte han Elvis nært og skrev bøker om ham og Frank Sinatra.

Han var i 1972 med på å stifte Spellemannprisen sammen med Totto Johannessen, og satt som prisens sekretær de første elleve år.

## Innsamlingsbransjen

Holm ledet en rekke store innsamlingsaksjoner for blant annet Norges Røde Kors, Flyktningerådet og FNs høykommissær for flyktninger.   Og i 1975 etablerte han Maridalen rotaryklubb og var dens chartersjef.
## Premier
*1990 – Kongens fortjenstmedalje i gull, 
*1990 – Norges Røde Kors hederstegn, organisasjonens høyeste utmerkelse
*1992 – Oslo bys kulturstipend
*Flyktningerådets høyeste utmerkelse

## Bibliografi (utvalg)
*
*
* *Grammofonboken*, Mortensen, 1961
* 
* 
*
*
*
*
*
*
* 
* 
*
*
*
*
*
* 
*
* 
*
*
*
* 
* *[http://urn.nb.no/URN:NBN:no-nb_digibok_2013021207020 Øyeblikkslykke]*, 1991
* *Den store boken om Amerikabåtene*, Edvard’n, 2004
* *Presseminner*, Pressehistoriske skrifter, 2009

## Referanser
Johanna av Burgund

**Johanna av Burgund** (***Jeanne la Boiteuse***, **Johanna den Lamme**) (født 24. juni 1293, død 12. desember 1349 i Paris) var en fransk dronning og tidvis regent, gift med Filip VI av Frankrike (Filip av Valois). 

## Liv og virke
### Bakgrunn
Johanna av Burgund var datter av Robert II av Burgund og Agnes av Frankrike og søster av Margaret av Burgund. 

Margaret, som i 1305 hadde giftet seg med eldste sønn av Filip den smukke, kronprins Ludvig som senere skulle bli kong Ludvig X, ble i 1314 anklaget for ekteskapsbrudd i forbindelse med Tour de Nesle-skandalen. Også kongens to andre svigerdøtre ble viklet inn i saken, Johanna – hustru til den senere kong Filip V – og Blanka av Burgund, fra pfalzgreven av Burgunds familie og hustru til den senere kong Karl IV. De ble arresterte alle tre, kun Margrete og Blanka dømt, og fengslet på borgen Château-Gaillard. Der ble  Margrete kvalt ihjel året etter og Blanka holdt fengslet til hun var blitt skilt i 1322.

Disse hendelser bidro vesentlig til at kapetingernes dynasti døde ut i den direkte mannslinjen.

### Grevinne, dronning, regent
Hun giftet seg i 1313 med Filip av Valois. De ble greve og grevinne av Maine, Valois og Anjou.

Filip av Valois var i 1328 etter den barnløse Karl IV blitt den nærmeste tronfølger. Johanna ble sammen med ham kronet 29. mai 1328 i katedralen i Reims.

Dronning Johanna var regent da ektefellen var på krigstokt under hundreårskrigen. Hun ble bak sin rygg av noen kalt «den lamme mannlige dronningen» – hennes lamhet ble ansett som et tegn på ondskap. 

Johanna av Burgund døde sannsynligvis av pesten. Hun ble gravlagt i abbediet Saint-Denis, gravkirken til det franske kongehuset.

## Barn
* Johan II av Frankrike
* Filip av Valois, hertug av Orléans

## Referanser
Rokkesteinen

***Rokkesteinen*** er en barnebok skrevet av Reidar Brodtkorb, utgitt i 1967 og illustrert av Kjersti Scheen. I 1979 ble det utgitt en ny utgave som var illustrert av Odd Hoff-Petersen.

## Handling
Handlingen foregår på en norsk bondegård. Kari er yngste datter på gården, og i starten av boken treffer hun på en trollunge som nettopp har blitt foreldreløs fordi trollmor og trollfar ble skremt og forvandlet til stein. Kari tar trollet med seg hjem, og gir ham navnet «Jumpis» fordi han jumper (hopper) så fint over elva. Jumpis er svært snill og veldig sterk, og blir snart en del av familien. Han lærer menneskespråk og gjør sin del av jobben på gården.

En dag kommer en kramkar til gårds, og han får se Jumpis, som til da har levd i skjul på gården. Kramkaren blir vettskremt, og løper avgårde. Senere kommer lensmannens folk, og det blir stor oppstandelse i bygda. Dette fører til at familien lager barrikader og gjerder rundt gården. 

Det ender med at de drar langt langt inn i skogen for å slå på Rokkesteinen som står på toppen av et fjell. Det sies at da vil trollene komme frem fra sitt skjulested. De dundrer til så det synger gjennom skogene. Ingenting skjer, og de drar skuffet hjem.

Dagen etterpå kommer et stort troll til gården. Dette er bestefaren til Jumpis. Han tar med Jumpis tilbake til Trolland. Som takk får familien en kiste med gull.

## Referanser


## Eksterne lenker

* *[https://www.nb.no/items/b206b1a83b38cf5d4c93b7a6033b3463?page=11&searchText=Rokkesteinen Rokkesteinen]*, utgave fra 1967 digitalisert og gjort tilgjengelig på Nasjonalbibliotekets nettsider. Besøkt 4. desember 2018.
Polina Kuznetsova

**Polina Viktorovna Kuznetsova** (; født **Vjakhireva**; 10. juni 1987 i Sjopokov i Den kirgisiske SSR) er en russisk håndballspiller som spiller for den russiske klubben  og det russiske landslaget. Hun har tidligere spilt for de russiske klubblagene , , ,  og , samt den nordmakedonske klubben .

Hun er to ganger blitt verdensmester med Russland, først i 2005, og deretter i 2007, da hun også ble stemt inn på mesterskapets All-Star Team. Hun vant også sølvmedalje i EM i 2006.

På klubbnivå har hun blitt russisk seriemester tre ganger, først i 2005 og 2006 med HC Lada Toljatti og deretter i 2007 med Zvezda Zvenigorod. Med Zvezda har hun også vunnet EHF-cupen i 2007 og Mesterligaen i 2008.

Hun tok gull under Sommer-OL 2016.

## Referanser


## Eksterne lenker
* 
* Intervju med Polina Kuznetsova i 2008 (russisk)
Tina Flognman

**Kristina Linéa Flognman** (født 1981) er en svensk tidligere håndballspiller. Hun er strekspiller og har spilt for GOG Svendborg TGI i Danmark,  Toulon St Cyr Var Handball i Championnat de France de handball i Frankrike, Viborg HK og HK Varberg. 

For det svenske landslaget har hun deltatt i Sommer-OL 2008 samt Håndball-VM 2009. Flognman spilte også for Sverige under Håndball-EM 2006, og EM 2010. Hun har spilt 223 landskamper 2000–2012 og var lagkaptein på landslaget.

## Eksterne lenker
*
Arne Espeland

**Arne Magnus Espeland** (1885–1972) var en lærer og forfatter. Han skrev «en rekke humoristiske og bygdehistoriske fortellinger, romaner og dikt» , blant annet fra kapertiden på Lista under Napoleonskrigene 1807-14. 

## Liv og virke
Espeland var sønn av en lærer. Han tok eksamen ved Kristiansand lærerskole 1906 og arbeidet som lærer i Krødsherad og andre steder før han i 1912 slo seg ned i Stavanger . Her arbeidet han som lærer inntil han i 1938 ble ansatt som programsekretær i NRK med base i Stavanger. For NRK laget han blant annet også Barnetimen, og noen av disse kom i bokform.

Espeland debuterte som forfatter i 1909 med «ei lita og kravlaus bok» kalt *Blide og sure andlit*, og skrev etterhvert i flere sjangre og på begge målføre. Folkelivsskildringene *Svensken* (1924) og *Martengel* (1925) er på bokmål, og er gjenutgitt i 2010. Romanene *Klar til batalje* (1961) og *Med livet i nevane* (1964) skildrer kapertida. Diktsamlingen *Vårherres palett, Lista* (1924, gjenutgitt 2008) var en kjærlighetserklæring til hjembygda.

Espeland var redaktør for det biografiske oppslagsverket *Norske skulefolk* (1934) og for *Sanger og viser fra Rogaland* (1935). I 1959 gav han ut en bok om vennen og kollegaen Jens Tvedt. Han hadde tidligere arbeidet for å få utgitt Tvedts samlede skrifter. Bokverket ble skrinlagt, men Espeland bidro til å få reist en byste av Tvedt sentralt i Stavanger i 1932.

Espeland fikk Kongens fortjenstmedalje i gull i 1955.

Arne Espeland er begravet ved Vanse kirke.

## Referanser


## Eksterne lenker
*
Therese Islas Helgesson

**Therese Sara Magdalena Islas Helgesson ** (født 22. juli 1983 i Stockholm) er en svensk tidligere håndballspiller.  Hun er høyre bakspiller og har spilt for Skuru IK i Sverige, IK Våg og Nordstrand IF i Norge, Odense GOG i Danmark, Toulon St Cyr Var Handball i  Championnat de France de handball i Frankrike og Skövde HF i Sverige. Hun er gift med med syklisten Mattias Wiggo Svensson.

Hun har spilt 107 landskamper for det svenske landslaget, og har deltatt i Sommer-OL 2008 samt Håndball-VM 2009. Islas Helgesson er også tatt ut i den svenske troppen under Håndball-EM 2010.

## Referanser


## Eksterne lenker
*
Stone (vektenhet)

**Stone** (forkortet på engelsk som **st.**) er en vektenhet som er lik 14 pund, eller 6,35029318&nbsp;kg.

England og andre germansktalende land i Nord-Europa brukte forskjellige forskjellige stanardiserte versjoner av denne vektenheter for handel, men fra midten av det 19. århundret begynte kilogram å bli brukt mer.
I Storbritannia ble stone utfaset gradvis fra handel og vandel etter 1960-årene, og i *Weights and Measures Act* av 1985 ble enheten ikke nevnt i det hele tatt og var dermed offisielt ute av bruk. Siden 1990-tallet skal all handel i UK og Irland skje i metriske enheter, som gram eller kilogram. 

Stone forblir imidlertid i bruk på folkemunne i disse landene, nå primært for å angi kroppsvekt; en person som veier 90 kg vil der ofte angis som 14 stone og to pund. Dette gjelder dog bare muntlig - i offisielle skjemaer (medisinske journaler o.l.) skal kg benyttes.
I USA, der stone aldri har vært offisielt i bruk, er enheten nærmest ukjent - der angis kroppsvekt normalt sett kun i pund (198 lbs i eksempelet over).
Andre engelsktalende land, som Australia og New Zealand, benytter nå kun kilogram for kroppsvekt, pund og stone er helt ute av bruk.

## Referanser
Oslo Soul Children

**Oslo Soul Children** er et norsk kor med barn og tenåringer fra Oslo-området. Koret synger originalskrevet og arrangert musikk som har elementer fra pop, rock, soul, R'n'B og gospel.

Koret ble startet av Ragnhild Hiis Ånestad i 2001, og var da tilknyttet Korsvoll menighet i Oslo. Koret har siden den gang også vært tilknyttet Acta, som er barne- og ungdomsorganisasjonen til forbundet Normisjon.

Flere av koristene i Oslo Soul Children har vært solister ved oppsettinger av Les Miserables, Annie og Olsenbanden jr.. De har også gitt norsk tale til «Løvenes Konge», «Goodboy», «Peter Pan» og for Disney Channel.og sang med Randaberg Soul children og Randaberg Soul teens. 

## Diskografi
Soul Children har gitt ut en rekke plater.
* «Livsglede 1» juni 2001
* «Shine» juni 2002
* «Julestjerne» november 2003
* «Jump» september 2004 – DVD oktober 2005
* «Livsglede 2» februar 2006 – DVD januar 2007
* «Shout» desember 2007
* «Hope» august 2008 (singel)
* «Number One» juni 2009 (singel)
* «Kviskre ei bønn» november 2009 (singel)
* «Livsglede 3» februar 2010 
* «Beautiful Day» juni 2010 (singel)

## Ragnhild Hiis Ånestad
Ragnhild Hiis Ånestad er ansatt av Acta som korets dirigent, og var selv initiativtageren til Soul Children-bevegelsen. Hun vant i 2010 Petter Dass-prisen sammen med koret.

## Referanser


## Eksterne lenker
* http://soulchildren.no/oslo/presentasjon/
Hundefisk

**Hundefisk** (*Umbra krameri*) er en liten ferskvannsfisk. Den er den eneste europeiske representanten for hundefiskene.

Den har en langstrakt kropp med store cycloide skjell. Sidelinje mangler. Ryggfinnen sitter lenger bak enn bukfinnene. Ryggfinnen er nesten rektangulær, men alle de andre finnene er sterkt avrundet. Munnen er liten og underbitt. Fargen er brun med mørkere marmorering. Buken er lys. Langs kroppssiden går det en gulaktig stripe. Arten er som regel 5–9&nbsp;cm lang, men hunnene kan bli opptil 11,5&nbsp;cm.

Hundefisken lever i ferskvann med tett vegetasjon, som grøfter, kroksjøer, bakevjer og grunne innsjøer. Den finnes aldri ute i hovedløpet til store floder. Arten kan bli minst fem år og gyter første gang når den er ett år. Gytetiden er samtidig med vårflommen i mars–april når vanntemperaturen er 12–16&nbsp;°C. Eggene legges i et rede av plantemateriale, og etter gyting vokter hunnen eggene.

Arten er tilpasset et liv i sumper langs bredden av store elver som i perioder går over sine bredder. Den kan overleve i små pytter når sumpene tørker inn om sommeren, ettersom den tåler høy temperatur og kan skaffe seg oksygen ved å sluke luft.

Navnet «hundefisk» viser til at måten som fisken svømmer på. Bryst- og bukfinnene beveges vekselvis, noe som minner om hundesvømming.

En ungarsk studie publisert i 2007 viser at hundefisken eter små dyr, først og fremst tovingelarver. Den er opportunistisk, og i magen på hundefisker er det funnet blant annet fåbørstemarker, igler, snegler, små krepsdyr, insekter, edderkopper, alger og plantemateriale. Eldre opplysninger om at arten er kannibal og at den tar fiskeegg ser ikke ut til å stemme.

Hundefisken er utbredt i Donaus nedslagsfelt fra Wien til Donaudeltaet. Den finnes også i nedre del av nedslagsfeltet til Dnestr. Elveforbygninger og oppdyrking har ført til at arten har forsvunnet mange steder.

I Østerrike ble europeisk hundefisk regnet som utdødd etter 1975, men ble gjenoppdaget i 1992 av biologene Thomas Spindler og Josef Wanzenböck i Donau-Auen nasjonalpark i det gamle elveløpet Fadenbach mellom Orth an der Donau og Eckartsau. Senere oppdrett har ført til en økning av stammen i fiskens opprinnelig utbredelsesområde.

## Referanser


## Eksterne lenker
* 
*
Johanna I av Auvergne

**Johanna I av Auvergne** (1326–1360) var dronning av Frankrike gjennom sitt ekteskap med Johan II av Frankrike. Dette var Johans andre ekteskap.

Johanna var også monark av de franske provinsene Auvergne og Boulogne.

Johanna var datter av Wilhelm XII, greve av Auvergne og Boulogne og Marguerite d'Évreux: moren var søster av Filip III av Navarra. Da faren døde i 1332 ble Johanna regjerende vasallgrevinne av Auvergne og Boulogne. Hun giftet sig med Filip av Burgund og ble mor til Filip I av Burgund.

Etter at den første ektefellen døde giftet hun seg med  Johan i 1349. Hun fikk to døtre som fransk dronning og begge døde som små.

## Referanser


## Eksterne lenker
*
Bonne av Luxemburg

**Bonne av Luxemburg** (også Bona el. Jutta) (født 20. mai 1315 i Praha, død 11. september 1349 i abbediet Maubuisson) var hertuginne av Normandie. Hun var datter av Johan av Böhmen og Elisabet I av Böhmen. 

Bonne var Johan II av Frankrikes første ektefelle, men ettersom hun døde før han ble konge, ble hun ikke fransk dronning.  

Hun ble offer for svartedauden 34 år gammel.

## Barn
* Karl V av Frankrike 
* Ludvig I av Anjou 
* Johan av Berry 
* Filip II av Burgund 
* Johanna av Valois 
* Marie av Valois 
* Agnes av Valois (døde som barn)
* Margaret av Valois (døde som barn)
* Isabella av Valois

## Referanser
Ohi Omoijuanfo

**Ohi Kwoeme Omoijuanfo** (født **Anthony Ohikhuaeme Omoijuanfo**, 1994) er en norsk fotballspiller som spiller for den danske klubben .

Omoijuanfo ble tidenes yngste målscorer i Eliteserien med sin redusering til 2–1 i bortekampen mot Strømsgodset i siste serierunde i 2010. Da var Omoijuanfo 16 år og 300 dager gammel, en rekord som sto i tre år til den ble slått av s Håkon Lorentzen, og året etter av nåværende rekordholder Martin Ødegaard (15 år og 150 dager). Dette var også Omoijuanfos debutkamp i eliteserien. Han ble i den samme kampen også Lillestrøm Sportsklubbs (LSK) nest yngste spiller benyttet i Eliteserien. Han ble seriemester med LSKs juniorlag i Interkretsserien 2010.

Den 16. mars 2011 signerte Omoijuanfo ny kontrakt med LSK, noe som førte til at han ble offisielt medlem av A-stallen. «Vi har signert en ny kontrakt med Ohi Omoijuanfo som løper ut 2013, og samtidig er det et tegn på at han nå blir et offisielt medlem av a-stallen vår. Han viser gode holdninger, og vi ønsket å gi han en premie for det. Han gjør en meget god jobb på Åråsen,» sa Torgeir Bjarmann til LSK.no.

Den 5. mars 2015 signerte Omoijuanfo en kontrakt ut 2015 med Fotballklubben Jerv.

Omoijuanfo signerte med Stabæk og var et stort offensivt bidrag for klubben, og sikret videre eliteseriespill da de møtte Jerv i nedrykkskampen i 2016-sesongen. Stabæk tapte 1–0 borte, men vant 2–0 hjemme, der Omoijuanfo scoret begge målene. Han startet 2017-sesongen med hat-trick både i første og fjerde kamp.

Han ble toppscorer i Eliteserien i fotball for menn sesongen 2021 med 27 mål.

## Landslaget
Den 30. mai 2017 ble han tatt ut i sin første landslagstropp for  i kampene mot  (10. juni) og  (13. juni).

Den 13. juni 2017 fikk han sin første landskamp for  mot .

Den 17. november 2022 scoret han sitt første landslagsmål for  mot .

## Referanser


## Eksterne lenker
* 
* lsk.no: Her er LSK Junior Elite for 2010
Ezequiel Garay

**Ezequiel Marcelo Garay González** (født 10. oktober 1986) er en argentinsk fotballspiller som fra 30. juni 2020 er klubbløs.

Garay har tidligere spilt for Newell's Old Boys, Racing Santander, Real Madrid CF og SL Benfica.

I 2014 ble Garay solgt til Zenit for en sum på 4.5 millioner pund.

## Landslaget
Garay debuterte for det argentinske landslaget den 22. august 2007 mot .

## Referanser


## Eksterne lenker
*
Beijing Review

***Beijing Review*** (kinesisk: 北京周報; pinyin: *Běijīng zhōubào*) er Folkerepublikken Kinas eneste nasjonale nyhetsmagasin på engelsk. Det har et opplag på 70.000 og formidles innen Kina og til 150 land og territorier internasjonalt.

Utgiver er China International Publishing Group.

Det ble grunnlagt i mars 1958 som ukemagasinet *Peking Review*, og ble et viktig organ for det offisielle Kinas spredning av sine synspunkter. 

## Referanser


## Eksterne lenker
* ''Beijing Review'' webside
* Collection of historical issues of Peking Review
* China International Publishing Group
Bhadra (elv)

**Bhadra** (kannada: ) er en elv i den sørindiske delstaten Karnataka.

Bhadra har sitt utspring i De vestlige Ghatfjellene og renner østover over Deccan-platået, sammen med sine sideelver Somavahini, Thadabehalla og Odirayanahalla. Elven renner gjennom byen Bhadravathi og Bhadra viltreservat (*Bhadra Wildlife Sanctuary*). En demning ble bygget over elven i nærheten av Lakkavalli. Bhadra møter Tunga-elven i Koodli, en liten by nær Shimoga. Den kombinerte elven fortsetter østover som Tungabhadra, en stor sideelv til Krishna, som munner ut i Bengalbukta. 

## Eksterne lenker
* Kart over demningen ved Lakkavalli
Bundesarbeitsgericht

**Bundesarbeitsgericht** (BAG) er Tysklands føderale høyesterett i arbeidsrettssaker. Domstolen som ble opprettet i 1950, har sine lokaler på Hugo Preuss-plass i Erfurt i Thüringen.
 
Domstolen avgjør bl.a. anker over dommer avsagt av delstatenes arbeidsrettsdomstoler (Landesarbeitsgerichte). Bundesarbeidsgericht behandler saker både i individuell arbeidsrett (mellom arbeidsgiver og arbeidstaker) og kollektiv arbeidsrett (saker mellom partene i arbeidslivet).

Bundesarbeitsgericht har ti avdelinger, kalt senater. Hvert senat settes med tre juridiske dommere og to legdommere fra henholdsvis arbeidsgiver- og arbeidstakersiden. I spesielle saker sammenkalles et storsenat med ti juridiske dommere heriblant domstolens president og i tillegg seks legdommere med lik representasjon fra arbeidsgiver- og arbeidstakersiden.

Domstolen er administrativt underlagt Bundesministerium für Arbeit und Soziales (Ministeriet for arbeids- og sosialspørsmål).
## Se også
* Tysklands politiske system

## Eksterne lenker
* 
* Bundesarbeitsgericht Offisiell hjemmeside
Aji (elv i India)

**Aji** (gujarati: ) er en av de lengste elvene i Saurashtra i den indiske delstaten Gujarat. Den blir kalt «livslinjen til Rajkot by» og skiller Rajkot i en østlig og vestlig del. Det er bygget fire demninger over Aji-elven. Vann fra dem blir brukt til jordbruk og som drikkevann. 

Rajkot kommunestyre (*Rajkot Municipal Corporation*) har begynt på et prosjekt for rensing av Aji-elven og bygging av støttemurer og plantasjer i begge ender. 

## Referanser
Sørli (Oslo)

**Sørli** var tidligere en husmannsplass under Nordseter gård i Oslo. Eiendommen ble fradelt 3.11.1854 da enke Maren Skøyen på Nordseter solgte gården. Hun beholdt da Sørli. I dag brukes navnet på Sørli holdeplass på Ekebergbanen, og på grunnkrets 3007 i Oslo. Grunnkretsen omfatter området mellom Ekebergveien og Solveien nordover fra Sørlistien/Sørli holdeplass og sør for Kongsveien.

## Referanser